Twee gevonnis vir moord op Winnie Rust | Maroela Media
'n Man en sy oom is Woensdag in die Wes-Kaapse hooggeregshof gevonnis vir die moord op die bekende skrywer Winnie Rust (77).
EWN berig regter Elize Steyn het Nigel Plaatjies en sy oom, Johannes Plaatjies, tot lewenslange tronkstraf gevonnis.
Die twee is in Desember skuldig bevind op aanklagte van moord, roof, poging tot brandstigting, diefstal en vier aanklagte van bedrog.
Nigel is finansieel en moreel deur Rust ondersteun. Sy sou vir sy tersiêre opleiding betaal en wou hom met 'n beter toekoms help.
Maroela Media het vroeër berig Rust, wat vir bykans 60 jaar in Wellington gewoon het, se liggaam is op 11 Mei 2016 deur haar man, dr. Manie Rust, in hul huis in Uitsig gevind. Haar hande en voete was vasgebind en sy het beserings aan haar gesig gehad. Nigel en Johannes het ook 'n kers langs 'n oop gasstoof in die huis gelaat in 'n poging om die huis af te brand.
Rust was internasionaal bekend vir haar skryfwerk. Sy is in 2005 vir die Jan Rabie-Rapport-prys benoem vir haar boek Martha – 'n Verhaal oor Martha Solomons, Countess of Stamford. Rust het benewens haar man ook drie dogters, 'n seun en ses kleinkinders agtergelaat.
Winnie Nel, een van Rust se dogters, het destyds aan Maroela Media gesê haar ma was 'n formidabele vrou wat die gemeenskap met haar talente gedien het. "Sy het na mense geluister en hulle vereer deur hul verhale neer te skryf. Sy was vriende met almal. Sy was mev. Wellington, 'n absolute besonderse vrou. Sy het so reg geleef en so verkeerd gesterf."
Ses gevangenes ontsnap in Limpopo
Ek kon nie glo dat Nigel so dom was nie jinne as n mens lees hoe goed die vrou vir hom was en wat sy alles vir hom beteken het dan gaan dit my verstand tebowe.
Dis wat jy in hierdie land kry as jy sekere mense probeer help.
Ai,nou dat die finansiele fonteintjie opgedroog het van n mens wat baie werd was vir ons samelewing,en sinloos vermoor is,moet ons geldjies wat die staat van ons kry,hom verder voed en klee.